钦定古今图书集成/历象汇编/历法典/第074卷 > 章俊卿考索 > 论作历
## 钦定古今图书集成/历象汇编/历法典/第074卷 > 章俊卿考索 > 论作历

汉之历，大率百年而一变。唐之历，大率四十年而一
变。近年以来，作历委之星翁，历家专政，故大率二十
年一变。由今而欲考新历之异同，验交蚀之得失，盍
亦委之儒者乎？至宋朝司天有监，太史有局，皆以儒
臣提举之。今日能举行其制，则推五星聚奎，必有如
窦公俨者；定浑仪占象，必有如苏公颂者。

善言历者，当因天以求合，不为合以验天；不善言历
者，为合验而已矣。善言历者有三说：一曰气，二曰象，
三曰数。不善言历者，数而已矣。盖！数可以类推，而日
月星辰之行，有象而见于上；四时寒暑之气，无形而
运于下。二者皆动物也，其可执其一定之数，以验其
运行而不息者乎？故尝谓“清台之候，乃历象之元龟”
也。一晷度之差，吾志矣；一星辰之动，吾著焉。旦旦而
求之，步其前往，推其后来，而毫发无遗算，奈之何预
为合以验天，而执其一定以验二者之常动。此汉、唐
以来，治历者无虑数十家，其始未尝不密，而后未尝
不疏者，岂非以此欤？〈所贵乎治历明时之君子正以随时变通也〉《革》卦第
四十九象言“治历明时”，或者以为合大衍之数，非也。
盖历久必差，不可不改革耳。
蔡氏曰：“当初造历，便合并天运所差之度，都算在里，
几年差几分，几年差几度，将这差数都做正数算，直
推到尽头，如此庶几历可以正而不差也